ভয়াবহ ঘটনা ঘটবে ২০২৬-এ! বলছে নস্ত্রাদামুসের ভবিষ্যদ্বাণী

ওয়েব ডেস্ক : নতুন বছর শুরু হতেই বিশ্ব রাজনীতিতে তীব্র উত্তেজনা। ভেনেজুয়েলার বিরুদ্ধে আমেরিকার (America) সামরিক অভিযানের কারণে আন্তর্জাতিক মহলে চাঞ্চল্য ছড়িয়েছে। খোদ মার্কিন প্রেসিডেন্ট ডোনাল্ড ট্রাম্পের দাবি, কারাকাসে এয়ারস্ট্রাইক চালানো হয়েছিল। তার পরেই রাতের অন্ধকারে ভেনেজুয়েলার প্রেসিডেন্ট নিকোলাস মাদুরো ও তাঁর স্ত্রী সিলিয়া ফ্লোরেসকে আটক করা হয়েছে। এই ঘটনার জেরে ফের আলোচনার কেন্দ্রে উঠে এসেছে নস্ত্রাদামুসের (Nostradamus) ২০২৬ সাল সংক্রান্ত ভবিষ্যদ্বাণী (Prediction)।

দেখে নেওয়া যাক ২০২৬ সালে কী কী ভবিষ্যদ্বাণী করেছেন নস্ত্রাদামুস

তৃতীয় বিশ্বযুদ্ধের আশঙ্কা

নস্ত্রাদামুসের ভবিষ্যদ্বাণী অনুযায়ী, ২০২৬ সালে তৃতীয় বিশ্বযুদ্ধের দিকে যেতে পারে বিশ্ব। ধর্ম ও জাতীয়তাবাদের আড়ালে ছড়ানো হতে পারে হিংসা। পাশাপাশি সমুদ্রকেন্দ্রিক বড় সংঘর্ষ বা নৌযুদ্ধের সম্ভাবনার কথাও উল্লেখ করা হয়েছে। আর তা যদি হয় তাহলে বৈশ্বিক শান্তির জন্য মারাত্মক হতে পারে বলে আশঙ্কা।

বৈশ্বিক অর্থনৈতিক অস্থিরতা

ভবিষ্যদ্বাণীতে আরও বলা হয়েছে, চলতি বছর অর্থনৈতিক সংকটে পড়তে পারে আমেরিকা বা ব্রিটেন। যার প্রভাব পড়বে গোটা বিশ্বে। মুদ্রাস্ফীতি বাড়বে, সাধারণ মানুষের জীবনযাত্রা কঠিন হয়ে উঠবে।সমুদ্রপথে উত্তেজনা ও বন্দর সংক্রান্ত সমস্যার কারণে খাদ্য ও নিত্যপ্রয়োজনীয় পণ্যের সরবরাহ ব্যাহত হতে পারে, ফলে মূল্যবৃদ্ধি আরও তীব্র হবে। অর্থনৈতিক চাপের কারণে বিভিন্ন দেশের সমীকরণ বদলে যেতে পারে।

আরও খবর : নাইজেরিয়াতে ভয়াবহ হামলা! মৃত কমপক্ষে ৩০

রহস্যময় আক্রমণের ইঙ্গিত

নস্ত্রাদামুসের ভবিষ্যদ্বাণীতে (Nostradamus Prediction) রাতের অন্ধকারে রহস্যময় আক্রমণের কথাও উল্লেখ করা হয়েছে। “মৌমাছির ঝাঁক” শব্দও উল্লেখ করা হয়েছে। ফলে বিশেষজ্ঞরা মনে করছেন, এটি আধুনিক ড্রোন হামলা বা গোপন সামরিক অভিযানের ইঙ্গিত হতে পারে।

প্রাকৃতিক দুর্যোগের আশঙ্কা

এর পাশাপাশি চলতি বছর চরম আবহাওয়ার (Weather) দাপটও দেখা যেতে পারে! তাপমাত্রার কারণে তৈরি হতে পারে খড়ার পরিস্থিতি। সঙ্গে হতে পারে ভারী বৃষ্টি। এর ফলে বন্যা দেখা দিতে পারে। যার প্রভাব পরিবেশ ও মানবজীবনে গুরুতর ক্ষতি ডেকে আনতে পারে।

মানুষের জীবনে AI-এর প্রভাব

নস্ত্রাদামুসের ভবিষ্যদ্বাণী অনুযায়ী, ২০২৬ সালে কৃত্রিম বুদ্ধিমত্তার ক্ষমতা আরও বাড়বে। AI শুধু শিল্পক্ষেত্রেই নয়, মানুষের দৈনন্দিন জীবনযাপন ও সিদ্ধান্ত গ্রহণের ক্ষেত্রেও বড় ভূমিকা নেবে। ধীরে ধীরে মানুষের উপর AI-এর নিয়ন্ত্রণ বৃদ্ধি পাওয়ার আশঙ্কাও প্রকাশ করা হয়েছে।

দেখুন অন্য খবর :

The post ভয়াবহ ঘটনা ঘটবে ২০২৬-এ! বলছে নস্ত্রাদামুসের ভবিষ্যদ্বাণী first appeared on KolkataTV.